CELEX: C2005/155/55
Language: et
Date: 2005-06-25 00:00:00
Title: Kohtuasi T-165/05: Neophytos Neophytou 21. aprilli 2005. aasta hagi Euroopa Ühenduste Komisjoni vastu

25.6.2005   
            
            
               ET
            
            
               Euroopa Liidu Teataja
            
            
               C 155/29
            
         Neophytos Neophytou 21. aprilli 2005. aasta hagi Euroopa Ühenduste Komisjoni vastu
   (Kohtuasi T-165/05)
   (2005/C 155/55)
   Kohtumenetluse keel: inglise
   Neophytos Neophytou, elukoht Brüssel (Belgia), esitas 21. aprillil 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindaja on advokaat S. Pappas.
   Hageja palub esimese astme kohtul:
   
               —
            
            
               tühistada vaidlustatud otsus;
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   Hageja vaidlustab konkursi EPSO/A/1/03 valimiskomisjoni otsuse tema nime Küprose Vabariigi kodanike abiadministraatorite värbamise reservnimekirja kandmata jätmise kohta.
   Hageja väidab oma hagi toetuseks, et valimiskomisjon rikkus diskrimineerimisest hoidumise põhimõtet, et kandidaatide lõppvalik ei toimunud konkursiteates esitatud nõudmiste alusel ning et valimiskomisjon ületas oma diskretsioonipiire, lugedes nõuetele vastavaks kandidaadid, kellel oli juriidiline kõrgharidus, kuigi konkurss toimus avaliku halduse valdkonnas. Hageja kinnitab, et tema kaebus lükati tagasi ilma seda põhjendamata.